Pinkster, Psalms, Christus
Pinkster, die Psalms en Christus
Juis op hierdie so heel, heel besondere Sondag sal die 2001-omdigting feestelik deur gemeentes van die GKSA in gebruik geneem word - die liedere sonder Christus.
Ek kan nie aan 'n groter kontras as dit dink nie:
En die heel eerste wat daarop gebeur, is dat daar gepreek word. Petrus staan op en hy preek. Maar dit is 'n heel besondere, 'n buitengewone preek:
Die besondere l� eerstens daarin dat die Heilige Gees van begin tot end daarin aan die Woord kom. Ons het hier te make met 'n ge�nspireerde Preek. Die verhoogde Christus self, ons hoogste Profeet en Leraar, preek deur sy Heilige Gees by monde van sy apostel. Wat ons hier - in die eerste Pinksterpreek - geleer word, dra daarom die hoogste gesag, Goddelike gesag. Wat hier ges� word het ewigheidsgesag en ewigheidsbelang.
Die besondere van hierdie ge�nspireerde Preek l� tweedens daarin dat ons in hierdie Preek 'n aaneenskakeling van Psalms kry: Ps.116:3 (vgl. Hand.2:24), Ps.16:8-11 (vgl. Hand.2:25-32), Ps.110:1 (vgl. Hand.2:34-35).
Die derde besondere trek van hierdie ge�nspireerde Preek l� daarin dat die Heilige Gees Self duidelik laat sien en hoor dat daardie Psalms van Christus getuig en in Christus vervul is. Hy wat Self die Skrywer van die Psalms is en die Psalms in Dawid se mond gel� het, die Heilige Gees, Hy verklaar hier sy eie Psalmwoorde en � Hy betrek dit op Christus. Die eerste Pinksterpreek is 'n pure, suiwer Christus-preek. Al prekend-singend verheerlik die Heilige Gees Christus. Daarvoor het Hy ook immers gekom, nie waar nie? Want in Joh.16:14 s� Jesus self immers van die Heilige Gees: Hy sal My verheerlik, omdat Hy dit sal neem uit wat aan My behoort, en aan julle verkondig. En juis d�t doen die Heilige Gees aan die hand van Psalms 116, 16 en 110. Op Pinksterdag vervul die Trooster Joh.16:14 en Hy verheerlik Christus.
En na Pinkster gaan die Heilige Gees die w�reld in en oor die w�reld heen verkondig Hy Christus � aan die hand van die Psalms. Dink maar net aan Paulus se Preek (nog 'n ge�nspireerde Preek) in Handelinge 13 � en weer, ja, al weer so 'n aaneenskakeling van Psalms, Psalms wat almal net een Noot op hulle snaar het: Christus, Christus, Christus. Ek verwys net na vers 32-33 en Psalm 2:7: "En ons bring julle die goeie tyding van die belofte wat aan die vaders gedoen is, dat God dit aan ons, hulle kinders, vervul het deur Jesus op te wek, soos daar ook in die tweede psalm geskrywe is: U is my Seun, vandag het Ek U gegenereer (verwek)". Hoor u dit? Die belofte van die opwekking van Christus � dit is reeds aan die vaders gegee, aan die eerste hoorders van die Psalms. Christus is nie eers later, in die tyd van die Nuwe Testament, aan die Psalms bygeplak of bygevoeg soos die "nuwe navorsing" en 2001-omdigting leer nie. As d�t wat die "nuwe navorsing" leer, die geval sou gewees het, kan ons tog nie van 'n belofte, 'n belofte wat eeue tevore aan die vaders gedoen is, praat nie? As die Christus-verklaring eers later bygevoeg is deur die skrywers van die Nuwe Testament � dan was Christus nie in Psalm 2 belowe nie. Dan is Handelinge 13 onwaar.
Met Psalm 2:7 in die hand getuig die Heilige Gees, die Gees van Pinkster, die Gees van Christus, deur sy gesant Paulus van die opwekking van Christus (Let wel: In die opwek van Christus word die verwek of genereer van Ps.2:7 vervul). Maar as u eerskomende Sondag psalm 2 uit die 2001-omdigting sing, sal u nie daardie woorde van Ps.2:7 (Vandag het Ek u verwek - aangehaal in Hand.13 en toegepas op Christus) sing nie � want dit is doodeenvoudig nie omgedig nie. En al sou dit in 'n voetnoot staan, sal u hierdie woorde van die Heilige Gees, waarmee Hy Christus verheerlik, nog steeds nie, nog steeds nie, sing nie � want dit staan ten ene male nie in die teks van die 2001-omdigting nie. Die voetnoot bring Christus dus nie terug nie. Met die beste mikroskoop en die kragtigste vergrootglas sal u nie die woorde "verwek" ("genereer") en "vandag" in die 2001-omdigting van Psalm 2 kry nie. Buitendien: Al s� die voetnote ook wat, die digter self het uitdruklik ges� dat hy die Messias verwyder het uit die lied wat u sing. En almal wat goeie Afrikaans verstaan � en dit was die oogmerk van die omdigting: goeie, eenvoudige, verstaanbare Afrikaans � sal sien dat die woorde "vandag het Ek u gegenereer (verwek)" nie daar staan nie.
Ek sal ook graag wil weet hoe u Krog se omdigting van Psalm 16 - Van die graf weerhou U my - in verband kan bring met die feit dat Christus wel in die graf was. Hoe bring u hierdie omdigting in verband met Handelinge 2:25-32 en die Preek van die Heilige Gees daar? En as u 'n voetnoot by Krog se psalm 16 aanbring, wat s� die voetnoot dan? As die voetnoot na Handelinge 2 verwys, weerspreek/weerl� die voetnoot dan nie wat u sing nie? Sonder enige twyfel. Maar hoe kan u dit dan sing?
Maar so sal die GKSA en sy jeug al singende die toekoms ingaan en goeie, maklik verstaanbare Afrikaans uit die omdigtings leer � maar Christus sal hulle nie daaruit leer ken nie. Dit sal vir die kerk van m�re onbegryplik wees hoe die Heilige Gees in Handelinge kan s� dat die Psalms van Christus getuig. Dat die Psalms Christus preek � dit sal vir hulle nie goeie, verstaanbare Afrikaans wees nie, maar onbegryplike Grieks.
Die Heilige Gees verheerlik Christus met die Psalms. Hoe kan ons dan Christus verheerlik met liedere waaruit Christus verwyder is? Pinkster kan net Pinkster wees as ons Christus-volle Psalms sing � die Liedere wat die Heilige Gees self aan ons gegee het.